పద్మ తల్వాల్కర్

పద్మ తల్వాల్కర్ (జననం 1949 ఫిబ్రవరి 28) ఒక భారతీయ శాస్త్రీయ గాయని.

 ప్రారంభ జీవితం 
పద్మ తల్వాల్కర్ భారతదేశంలోని పూణేలో జన్మించింది. ఆమె గ్వాలియర్, కిరానా, జైపూర్ అనే మూడు ప్రధాన శైలులు, ఘరానాలలో ఖ్యాల్ గాయకీగా గుర్తింపు పొందింది.  ఆమె కిరానా ఘరానాకు చెందిన పండిట్ పింపాల్కరే, జైపూర్ ఘరానాకు చెందిన మొగుబాయి కుర్దికర్ ల ఆధ్వర్యంలో శిక్షణ పొందింది. పండిట్ గజాననరావు జోషి నుండి ఆమె గంభీరమైన గ్వాలియర్-ఆగ్రా-జైపూర్ ఘరానా అంశాలను నేర్చుకుంది. కిషోరీ అమోంకర్ సంగీత ప్రభావాలు ఆమెలో నేటికీ ప్రతిబింబిస్తుంటాయి.

 కెరీర్ 
ఆమె గుర్తింపు పొందిన ఆల్ ఇండియా రేడియో, దూరదర్శన్ కళాకారిణి. 'ఫ్లైట్స్ ఆఫ్ మెలోడీ', 'హీలింగ్ మంత్రా', 'బందిష్'  వంటి ఆమె ఆల్బమ్లు దేశంతో పాటు విదేశాలలో కూడా విస్తృత గుర్తింపు పొందాయి. ఆమె భారతదేశంలోని డోవర్లేన్ మ్యూజిక్ కాన్ఫరెన్స్ కోల్కతా, సవాయ్ గంధర్వ మహోత్సవ్ పూణే, తాన్సేన్ సంగీత సమరోహ్ గ్వాలియర్, ఎలిఫెంటా ఫెస్టివల్, ముంబై వంటి అన్ని ప్రధాన సంగీత కచేరీలలో ప్రదర్శనలు ఇచ్చింది.

 వ్యక్తిగత జీవితం 
పద్మ తల్వాల్కర్ ప్రసిద్ధ తబలా విద్వాంసుడు పండిట్ సురేష్ తల్వాల్కర్ ను వివాహం చేసుకుంది.  వారి కుమారుడు సత్యజిత్ తల్వాల్కర్, కుమార్తె సవాని తల్వాల్వర్ లు కూడా తబలా వాయిద్యకారులు.

 ప్రముఖ శిష్యులు 
పద్మ తల్వాల్కర్ ప్రముఖ శిష్యులలో యశ్వి సిర్పోత్దార్, షల్మాలీ జోషి, గౌరీ పఠారే, సాయ్లీ తల్వాల్కార్, రసికా వర్తక్, అంకితా డియోల్, మంజిరి అసనేర్-కేల్కర్ ఇంకా చాలా మంది ఉన్నారు.

 గుర్తింపు 

 భులాభాయ్ మెమోరియల్ ట్రస్ట్ నుండి ఐదేళ్ల స్కాలర్షిప్
 నేషనల్ సెంటర్ ఫర్ ది పెర్ఫార్మింగ్ ఆర్ట్స్ (ఇండియా ఎన్సిపిఎ, ముంబై) నుండి రెండు సంవత్సరాల ఫెలోషిప్.
 2004లో పండిట్ జస్రాజ్ గౌరవ్ పురస్కార్.
 2009లో వత్సలాబాయి భీమ్సేన్ జోషి అవార్డు.
 2010లో రాజ్హాన్స్ ప్రతిష్ఠాన్ పురస్కార్.
 2016లో సంగీత నాటక అకాడమీ అవార్డు.
 మూలాలు 

వర్గం:1949 జననాలు
వర్గం:జీవిస్తున్న ప్రజలు